**työelämän tutkimuspäivät 2019**  
  
  
TEEMA 2. Työmarkkinat - trendit ja haasteet  
  
**Työryhmä 2.5.** **Työelämän joustot 2000-luvun Suomessa: kuinka työnteon ehdot ja työolot ovat muuttuneet tai muuttumassa?**

|  |  |
| --- | --- |
| Aika | torstai 7.11.2019, klo 14.00-17.30 |
| Paikka | Tampereen yliopisto, Päätalo LS A07 |
|  |  |
|  |  |

**Ohjelma**  
  
Esitysten pituus keskusteluineen on 30 minuuttia.   
  
klo  
  
14.00- Työryhmän avaus  
 - työmarkkinaneuvos Päivi Järviniemi, työ- ja elinkeinoministeriö   
14.10- Strateginen hallitus, uudelleen muotoutuva korporatismi ja

tasa-arvon uudet agentit  
 - tutkijatohtori Armi Mustosmäki, Tampereen yliopisto

14.40- Vaihtelevaa työaikaa tekevien oikeusasema ja  
mahdollisuus kohtuulliseen toimeentuloon  
- Oik.lis., VTT Yrjö Mattila, Helsingin yliopisto

15.10- Uberisaatio ja kuljetuspalvelualan työolojen sääntely Suomessa,  
Venäjällä ja Iso-Britanniassa  
- yliopistotutkija Mikko Perkiö, Tampereen yliopisto

15.40- Tauko

16.00- `Sit se on semmosta 24/7 duunia´ - Nuorten naisten työn ja perheen  
yhteensovittamisen odotukset ja ratkaisutavat  
- apurahatutkija Outi Alakärppä, Jyväskylän yliopisto

16.30- Työolot, vanhus- ja hoivatyön digitalisaatio: katsaus uuteen  
tutkimusaineistoon  
- Yliopistotutkija Tomi Oinas, Jyväskylän yliopisto

17.00- Loppukeskustelu

Työryhmän kuvaus:  
  
Viime vuosikymmenten jälkiteollisen yhteiskunnan työelämän joustavilla järjestelyillä on pyritty osaltaan vastaamaan talouden globalisaation, väestörakenteen muutoksen sekä uuden tuotantoteknologian aiheuttamiin haasteisiin. Työelämän joustot on esitetty yhä uudelleen sekä valtakunnallisena että paikallisena, yritys- tai organisaatiokohtaisena toiminnallisena tavoitteena. Tämä on palvellut samalla työnantajien liiketoimintastrategioiden toteuttamista. Aihe on nostettu toistuvasti esiin paitsi politiikka-asiakirjoissa, myös työelämän tutkimuksissa 1980-luvulta lähtien.  
  
Haastavaksi työelämän joustojen tarkastelun on tehnyt taloudellisen ja yhteiskunnallisen toimintaympäristön nopea muutos. Itse ilmiö ja sen seuraukset yksilö- ja organisaatiotasolla ovat voineet kuitenkin muuttua suhteellisen hitaasti. Työelämän joustot eivät ole myöskään koskeneet koko palkansaajajoukkoa samassa määrin ja samalla tavalla. Lisäksi ilmiön voi jo lähtökohtaisesti olettaa olevan laadullisesti monimutkainen ja moniulotteinen. Määrällisen analyysin keinot ovat siten mahdollistaneet vain pinnallisen tarkastelun.   
  
Työryhmässä käsitellään uusia tutkimustuloksia tai -suunnitelmia sekä keskustellaan Suomen työelämässä 2000-luvulla ilmenneistä palkansaajia koskevista joustoista. Tarkastelu voi kohdistua työsuhdemuotoihin, työaikoihin, työn teon paikkoihin ja/tai palkitsemiseen. Onko näissä tapahtunut tai ennakoitavissa sellaista muutosta, joka edellyttäisi uutta tutkimusta tai uudenlaisia seurannan tapoja? Minkälaisista ideologisista ja teoreettisista lähtökohdista työelämän joustoja on politiikkatoimissa ja tutkimuksissa käsitelty 2000-luvulla?   
  
Esityksiä toivotaan sekä henkilöstö- että työnantajalähtöisten joustojen näkökulmasta. Myös näkemykset työelämän kehittämisen tarpeista ovat tervetulleita.